Bruce Catton

Charles Bruce Catton (9. lokakuuta 1899 Petoskey, Michigan − 28. elokuuta 1978 Frankfort, Michigan) oli yhdysvaltalainen historioitsija, tietokirjailija ja toimittaja, joka tunnetaan parhaiten Yhdysvaltain sisällissotaa käsittelevistä kirjoistaan. Catton popularisoi historiaa käyttämällä värikkäitä hahmoja ja historiaan perustuvia lyhyitä kertomuksia faktojen, päivämäärien ja analyysien ohessa. Hän voitti Pulitzer-palkinnon vuonna 1954 kirjallaan A Stillness at Appomattox, joka kertoo Ulysses S. Grantin viimeisistä taisteluista Virginiassa. 

Ensimmäisen maailmansodan jälkeen Catton työskenteli toimittajana Cleveland Newsissä, Boston Americanissa (1920–1924) ja The Plain Dealerissä (1925). Vuodet 1926–1941 hän työskenteli Newspaper Enterprise Associationissa kirjoittaen pääkirjoituksia ja kirja-arvosteluja sekä toimi Washingtonin-kirjeenvaihtajana. Catton yritti kahdesti saada Oberlin Collegessa keskeytyneet opintonsa loppuun, mutta sanomalehtityön vuoksi se ei onnistunut. Oberlin myönsi hänelle kunniatohtorin arvon vuonna 1956. Tämän lisäksi hänellä on useita muita kunniatohtorin arvoja eri yhdysvaltalaisista yliopistoista. 

Toisen maailmansodan aikana Catton oli liian vanha asevelvolliseksi, joten hän toimi War Production Boardin informaatiopäällikkönä. Sodan jälkeen hän toimi vastaavissa tehtävissä talousministeriössä ja sisäasiainministeriössä. Cattonin ensimmäinen kirja War Lords of Washington ilmestyi vuonna 1948. Virkamiehenä Catton oli vuoteen 1952, jonka jälkeen hän siirtyi kokopäiväiseksi kirjailijaksi ja toimittajaksi. Vuonna 1954 hän aloitti uuden American Heritage -lehden toimittajana.

 Bruce Catton -palkinto 

Society of American Historians myönsi yhteistyössä American Heritage Publishing Companyn kanssa vuosina 1984–2006 Bruce Catton -palkintoa. Se on elämäntyöpalkinto historiaan liittyvästä kirjoittamisesta. Palkinnon ovat saaneet Dumas Malone (1984), C. Vann Woodward (1986), Richard B. Morris (1988), Henry Steele Commager (1990), Edmund S. Morgan (1992), John Hope Franklin (1994), Arthur Schlesinger Jr. (1996), Richard N. Current (1998), Bernard Bailyn (2000), Gerda Lerner (2002), David Brion Davis (2004), ja David Herbert Donald (2006).

 Teoksia 

 The War Lords of Washington. New York: Houghton Mifflin Harcourt, 1948.
 Mr. Lincoln’s Army. New York: Doubleday and Company, 1951.
 Glory Road. New York: Doubleday and Company, 1952.
 A Stillness at Appomattox. New York: Doubleday and Company, 1953.
 U.S. Grant and the American Military Tradition. Boston: Little, Brown and Company, 1954.
 Banners at Shenandoah: A Story of Sheridan’s Fighting Cavalry. New York: Doubleday and Company, 1955.
 This Hallowed Ground. New York: Doubleday and Company, 1956.
 America Goes to War. Middletown: Wesleyan University Press, 1958.
 The American Heritage Picture History of the Civil War. New York: American Heritage Publishing, 1960.
 The American Heritage Short History of the Civil War. New York: American Heritage Publishing, 1960.
 Grant Moves South. Boston: Little, Brown and Company, 1960.
 The Coming Fury. New York: Doubleday and Company, 1961.
 Terrible Swift Sword. New York: Doubleday and Company, 1963.
 Two Roads to Sumter. New York: McGraw-Hill, 1963.
 Four Days: The Historical Record Of The Death Of President Kennedy. New York: American Heritage Publishing, 1964.
 Never Call Retreat. New York: Doubleday and Company, 1965.
 Grant Takes Command. Boston: Little, Brown and Company, 1969.
 Waiting for the Morning Train. New York: Doubleday and Company, 1972.
 Gettysburg: The Final Fury. New York: Doubleday and Company, 1974.
 Michigan: A Bicentennial History. New York: W. W. Norton & Company, 1976.
 The Bold & Magnificent Dream: America’s Founding Years, 1492–1815. New York: Doubleday and Company, 1978.

 Lähteet 

Luokka:Pulitzer-palkitut
Luokka:Yhdysvaltalaiset tietokirjailijat
Luokka:Yhdysvaltalaiset toimittajat
Luokka:Yhdysvaltalaiset historioitsijat
Luokka:Vuonna 1899 syntyneet
Luokka:Vuonna 1978 kuolleet